ПРАЗНИК НА БУКВИТЕ
I Е КЛАС 2006/2007 ГОД.

Обстановка: Залата е украсена с цветя и букви на верижка и балони, 
                                               На прозореца пише ,,Ние сме вече грамотни”

                             Всички букви зная,                                       Сладко ми нашепват

                             мога да чета.                                                    истина една,

                             Имам си прозорче                                          вечно да обичам

                             светло към света.                                            родната страна.

  / На фона на мелодия децата  влизат по двойки и заемат местата си. Празнично облечени с коронки на главите/
Ние обичаме звънките песни,

         пъстрите книжки, игрите чудесни.

Ние рисуваме, пишем, четем.

Ние се учим и волно растем.

ПЕСЕН:........................

 дете          - Мили родители, уважаеми гости! Ние изучихме всички букви. Колко сме радостни, 
                   че можем да четем и пишем!
дете        - Днес, при нас има голям и радостен празник! Него го няма в календара.Той идва всяка                                   пролет с песента на птиците и пъстрите пролетни  цветя. Празнуват го първокласниците!
 дете       - Вие сте ни най-близки и най-скъпи. С вас днес ще споделим голямата си радост, че 

                            НИЕ СМЕ ВЕЧЕ ГРАМОТНИ!!!

дете       - Гости на нашето тържество са .............................................................................................
              При нас са дошли   и   учениците от V е клас, които искат да ни поздравят с празника.

    V клас  - Скъпи първокласници, радваме се от сърце, че вече изучихте всички букви. От днес, освен     буквара, вие ще можете да четете и други книги. Приемете тази книга, като подарък от нас с пожелание да бъдете умни и здрави!!!
  госпожата     - Благодарим на нащите приятели за хубавият подарък. Деца, харесва ли ви книгата?  Сигурно е интересна? Искате ли да прочетем откъс от нея? Седнете и слушайте!!

/ Сядат на определените за това места и прочита е до момента в който бащата си продава палтото/

              - Деца искате ли да разберете какво се случва по нататък?

· Да!!!!!!!!!

Разказвач V клас - Когато снегът престанал да вали , Пинокио с новия си буквар в ръка, тръгнал по улицата, която водела за училището.Като вървял той си мислел за хиляди хубави неща и размишлявал на глас.
/ ВЛИЗА ПИНОКИО – ДВИЖИ СЕ И ГОВОРИ  НА ГЛАС/.........................................
         -Днес в училището искам да се науча да чета, утре да се науча да пиша, а в други ден да се науча да смятам!!!

ЧУВА СЕ ВЕСЕЛА МЕЛОДИЯ

          - Каква е тази музика? Жалко ,че трябва да отивам на училище, иначе......
    Във всеки случай  трябва да взема решение: или да отивам на училище, или да чуя музиката.Да! Днес ще отида да слушам музиката, а утре -  на училище.Винаги има време за училище.

ПОСОЧВА КЪМ ПЛАКАТА И ПИТА ПЕТОКЛАСНИЧКАТА

Пинокио   - Какъв е този надпис? Какво пише тук?

Разказвач V клас  - Браво! Не можеш ли да прочетеш? Тогава да попитаме публиката. Може би някой ще прочете? /ОБРЪЩА СЕ КЪМ ПЪРВОКЛАСНИЦИТЕ/
Разказвач V клас Деца, някой от вас знае ли да чете?

· Дааааааааа!

Разказвач V клас - Какво пише тук?

· ,,Театър на буквите”
Пинокио - Отдавна ли е започнало представлението?

Разказвач V клас  - Сега започва

Пинокио  - И колко се плаща за вход?

Разказвач V клас  - Четири петачета.

Пинокио  - Ще ми дадеш ли назаем четири петачета?

Разказвач V клас  - На драго сърце, но точно днес не мога?

Пинокио  - А искаш ли да ми дадеш  четири петачета, за тоя нов буквар?

Разказвач V клас  - А, не,не! Аз съм дете и не купувам нищо от деца!  ИЗЛИЗА ОТ СЦЕНАТА

НА СЦЕНАТА С ЧУВАЛ НА ГРЪБ ВЛИЗА ВЕХТОШАР, СЪС СКЪСАНИ ДРЕХИ И КЪСКЕТ НА ГЛАВАТА -V клас

Вехтошар - Купувам стари вещи! Купувам стари вещи! Купувам стари вещи!

Пинокио  -Искаш ли да купиш този буквар?

Вехтошар - Вземам го за четири петачета.
     ПИНОКИО ВЗЕМА ПАРИТЕ И КУПУВА БИЛЕТ ОТ КАСАТА, СЯДА В ПУБЛИКАТА
ЧУВА СЕ ТИХА МУЗИКА И РАЗКАЗВАЧЪТ РАЗКАЗВА

Разказвач V клас - И букварчето беше продадено. Като си помисли човек, че бедният баща остана вкъщи да трепери от студ, за да купи буквар на сина си............
                - Но представлението трябва да започва нали ,деца?

ВАЛС НА СЦЕНАТА ВЛИЗАТ 6 МОМИЧЕТА ОБЛЕЧЕНИ КАТО ПРИНЦЕСИ С КОРОНИ НА ГЛАВАТА – БУКВИТЕ НА ГЛАСНИТЕ ЗВУКОВЕ..........................................................................
2 разказвач V клас -  Царят на царството на  буквите има 6 дъщери, които на пръв поглед са еднакви. И все пак три от тях са по различни от другите.Давал той бал в тяхна  чест.
-  О,О-О-О! Колко е забавно и интересно! 
Невидими музиканти свирят, разнасят се весел смях. В залата влиза принца от съседното царство. Днес на този бал той ще се избере една от дъщерите на царя за своя съпруга. Старият цар  му поставил няколко задачи:

· първата била да раздели девойките на две групи: Едната група тези, който означавали широки гласни и втората - тези които означавали тесни  гласни.
НА ФОНА НА МУЗИКА ПРИНЦЪТ  ИЗПЪЛНЯВА ЗАДАЧАТА.............................
     -  Втората задача на принца била да зачертае ненужната буква, така, че да се получи правилна дума. ПРИНЦЕСИТЕ ПОКАЗВАТ ПРЕД СЕБЕ СИ КАРТОНЧЕ С НАПИСАНИ ДУМИ   - град/т     ориз/с   молиф/в     хляп/б     гараж/ш     влак/г
2 разказвач V клас - Деца, вие ще помогнете ли на принца, ако се затрудни?  ПРОВЕРЯВАТ   
· Третата му задача е да подреди думите в изречение: чете, знае, който,много,много,той

ПРИНЦЪТ ПОДРЕЖДА И СЛЕД ТОВА ПУБЛИКАТА ЧЕТЕ ЗАЕДНО

    Който много чете,той много знае!

РЪКОПЛЯСКАТ НА ПРИНЦА

ИЗВЕДНЪЖ ОТ ПУБЛИКАТА ПИНОКИО ЗАПОЧВА ДА ВИКА :

Пинокио -Браво на принца ! Браво на принца ! Браво на принца !

ЧУВАТ СЕ СИЛНИ УДАРИ. ВСИЧКИ УТИХВАТ И СИ СЯДАТ НА МЕСТАТА

Карабас Барабас - Какъв е този шум? Каква е тази врява? Кой си ти? / към Пинокио/ Защо си дошъл да внасяш безредие в моя театър?

Пинокио -Повярвайте уважаеми господине, аз не съм виновен! 
· Деца спасете ме ! Не искам да умра!

Карабас Барабас  - Е, добре! Кажи ми какво пише тук? /посочва афиша/

Пинокио - Не мога! Но, аз не мога да чета.

Карабас Барабас  -Защо?

2 разказвач V клас  - Деца досещате ли се защо Пинокио не може да чете?

· Да защото си продаде букварчето.

Карабас Барабас  -Да! Да! Букварът е много важна книга

2 разказвач V клас -Да, деца, без буквар и вие нямаше да можете да четете.Нали така. Хайде сега да покажете на Пинокио какво сте научили от вашето букварче.

ПИНОКИО СЯДА, А ДЕЦАТА РЕЦИТИРАТ СТИХОВЕ

ПЕСЕН................................. 

          Бе тиха есен и капеха листата

звънчето пееше с приятен глас.

Отворихме страхливичко вратата

и влязохме за първи път във клас

И мислехме си ,,Нищичко не мога!”

Не знаехме едно и две дори.

Дали учителката ще е строга?

Дали другарчетата са добри?

 И пишехме внимателно и бавно всяко А и Б

Малко или главно днес ставаше от вчера  по-добре

Задачките ту леснички,ту трудни

решавахме задружно и на глас.

И стихове и приказчици чудни

се учехме да сричаме в клас.

Затова, за нас е днеска 

празник светъл и голям,

че грамотни сме и разни

книжки ще четем по план.

На високо ще застана 

и с усмихнато лице

ще извикам колко мога:

,,Аз грамотно съм дете!”

Много съм послушна, много съм добричка, 

много грижи имам, аз съм ученичка.

Пиша, пиша букви и чета на глас,

и разказвам ясно и внимавам в час.

Но изучих вече азбуката цяла.

Като пъстра книжка тя е нацъфтяла.

 ПЕСЕН..........

/ПРИКАЗКАТА ЗА КИРИЛ И МЕТОДИ/

Преди цели девет века в тая хубава страна

неграмотен бил човека и живял в тъмнина.

Всяко българче тогава не разбирало четмо.

Имали сме ние държава, но сме нямали писмо.

В Солун, синко мой, живели две деца тогаз.

Те играели, но чели, всеки ден в захлас.

А сега ще ви разкрия: татко им се казвал Лъв,

а от майката Мария носили славянска кръв

Те измислили тогава, българското А-Б-Ве

на което за прослава пишем дълги редове.

И за туй ги слави вечно, всяко българско дете,

затова сега от малко ,то се учи да чете.

ВСИЧКИ:

Всички букви зная, мога да чета!

Имам си прозорче светло към света!

Тридесет сестрички верни

тридесет звезди вечерни

светят в пътя ни велик

звънкат в родния език.

Мили гласни и съгласни,

скъпи буквички добри,

идат часове прекрасни

с песни, танци и игри.

Нека бъдем умни знаци

 в празничния светъл ден

и на всички първолаци

азбуката да дадем .

ВЪЛШЕБНИКЪТ ОТ БУКВАРА/:::::::

-  Здравейте първокласници! Аз съм добрият вълшебник от буквара.

Поздравявам ви с днешния празник. По страниците на букварчето моята пръчица ви помагаше да четете. 

     Занизаха се дните и така всеки ден научавахте по нещо важно. Трудното вече отмина. Днес ви поздравявам и пред родителите потвърждавам, че вие вече сте грамотни!

ПЕСЕН..............

         Деца, а сега да поиграем с буквите!
          Да излезе буква Р, буква М буква И.

С буква М – думи измислете!

С буква И – имена кажете!

               А думичката–РАДОСТ с буква Р започва.

С ,,М” започва думичката мама

Мама значи приказка любима,

нежни думи, обич най-голяма!

Топъл дом и в най-студена зима.

С,,И” започва думичката искам.

Искам да се уча, да порасна.

Искам много,много да играя

и на слънцето усмивки да изпращам!

С,,Р” започва думичката радост.

Радост е да тичам по полята,

да поседнеш на тревата млада,

да запееш песничка позната.

,,М”-,,И”-,,Р” – три букви малки само

пишем нещо скъпо и голямо!

МИР – без него нито мила мамо,

нито песни, нито радост има!

· Браво, деца!

Колко е хубаво, че знаете буквичките,

с които се пишат толкова скъпи думи-

         мама, мир и радост.

А,сега да изпеем песента:...................

          Сутрин с него сричам 

буквички на глас!

Колко го обичам 

 туй букварче аз!

Букварче, ти другарче, 

на детските ми дни,

за тебе ще си спомням

 до късни старини!

Сбогом, миличко букварче,

мой приятелю, любим,

весело ми е макар, че 

трябва да се разделим.

Ти разкри ни А-Б-Вето

тия чудни стъпалца

към науката -  където

мамят нейните слънца!

Букварчето  - Спомняте ли си деца, как с трепет ме разгърнахте за първи път.Харесаха ви моите картинки.А после започнахте да сричате.Вие много се трудихте, научихте се да четете моите текстове и вече сте грамотни. А сега дойде време да се сбогуваме.

ИЗЛИЗАТ ДЕЦА ПРЕД БУКВАРЧЕТО И РЕЦИТИРАТ

                Сбогом, шарено букварче!

Стой в кашона избеля!

Спи, почивай си, макар,че

малко ще ми бъде жал.

Зайко в тебе ще надница,

Мечо после е наред – 

приказки и те обичат,

но за моркови и мед.

Лиса ще чете с недели 

само вкусния урок 

за петлета бели, смели

 и за страшния гъсок.

                Сбогом, шарено букварче!

Ти завърши първи клас.

Малко ми е жал,макар, че 

читанка ще си имам аз!

Букварчето 

- Мили първокласници, трогнахте ме, когато слушах тези хубави стихове. Радостен съм, че бях с вас и се трудихме заедно. Но ето, че дойде време за кратка почивка, трябва да събера сили за новата учебна година!С вас ще продължи моята сестра - пъстрата читанка. По-голяма е и знае повече от мен! Четете я и я пазете!

 Читанка:

-  Мили деца, безкрайно се радвам, че вече съм при вас. Аз вярвам, че с любов ще    разлиствате моите страници и ще полетите с моите крила по дългия път на познанието. И винаги помнете, че Слънцето огрява хора, планини,морета и всеки кът на нашата земя, а книгата огрява сърцата и душите на хората - там където слънчевите лъчи не могат да проникнат.

     Книжки хубави с картинки

пъстри сте като калинки,

зачета ли се във вас

на далече виждам аз!

Виждам чудната Жар птица

 и Снежанка хубавица.

В планините стигам чак

 до незнайния юнак.

И за всичко аз ви питам

с вас къде ли не политам?

През морета и гори

до звездичките дори!

Ти си златна, ти си умна,

ти си книжка сладкодумна,
ти ни шепниш - да се трудим,

време златно да не губим!

Да четем и да се учим,

та в живота да сполучим!

И в училище и вкъщи

ти си неразделно с мен.

С твоите криле могъщи

аз израствам окрилен.

Ти ме водиш през морета

през гори и планини

 и с очите на поета

виждам приказни страни.

            С колко героични хора

            запозна ме книжко, ти?

           С тебе ме зоват в простора

            примамливите широти.

            С тебе става по-любима

приказната ни страна,

с тебе стана ясно зрима

чудната й бъднина.

За това те аз обичам

като майка и сестра

Мила дружке ,те наричам

моя книжчице, добра!

                Книжке ,с шарена корица

                книжке, чудна хубавица!

               Право ли ми казва татко,

                че разказваш сладко, сладко

               за усмихнатото слънце 

               и за всяко малко зрънце?

               Вярно ли е ,че за Меца,

               за вълка и за ловеца

              и за Лиса, дето дебне

              знаеш приказки вълшебни?
Ти си златна, ти си умна,

ти си книжка сладкодумна,

ти ни шепнеш - да се трудим,

време златно да не губим!

Да четем и да се учим, 

та в живота да сполучим!

Читанка:   -   Мили първокласници,
Винаги когато пожелаете, отворете страниците на някоя пъстра книжка. Така всеки от вас ще се пренесе в чудната страна на познанието.И запомнете – Умни за да порастете, книжки трябва да четете!

С почит гледай всяка книга,

                                                                    винаги помни ,момче,

                                                                    че човекът се издига,

                                                                    че със нея той расте

ПЕСЕН : Аз обичам да чета

